Alicia Silverstone

Alicia Silverstone, nada en San Francisco o 4 de outubro de 1976, é unha actriz, produtora, autora e activista estadounidense. Silverstone fixo o seu debut no cine no filme The Crush, e gañou fama como ídolo adolescente despois de aparecer en tres vídeos musicais de Aerosmith. En 1995, protagonizou Clueless e en 1997, en Batman e Robin, no cal interpretou a Batgirl. Continuou a súa carreira no cine, na televisión e no teatro. Polo seu papel no drama Miss Match, Silverstone recibiu un nomeamento ós Globos de Ouro.

 Vida persoal 

 Familia 
Silverstone ten dous irmáns máis vellos, unha media irmá do anterior matrimonio do seu pai, Kezi Silverstone, e un irmán, David Silverstone. Casou co seu noivo de sempre, o músico de rock Christopher Jarecki, nunha cerimonia á beira do mar en Lago Tahoe en xuño de 2005. Vivían nunha casa ecolóxica nos Ánxeles, con paneis solares e un xardín orgánico. Silverstone comprou a casa, compartida cunha "colección de cans rescatados", en 1996."Amor, naturalmente". ." Revista People 27 de xuño de 2005. A parella separouse en 2018. 

O 5 de maio de 2011, Silverstone deu a luz a un neno chamado Bear Blu Jarecki.

 Activismo 
Silverstone destaca por ser unha activista ambiental e dos dereitos dos animais. Ela fíxose vegana en 1998 despois de asistir a unha reunión sobre os dereitos dos animais, dicindo "Decateime de que eu era o problema […] Era unha amante dos animais, que estaba comendo animais".Pener, Degan. "Alicia no país das marabillas." InStyle Home primavera de 2007. Ela afirmou que loitou contra o vexetarianismo na infancia, afirmando que "aos oito anos é difícil quedarse coas túas armas, polo que ao longo dos anos sempre empecei e deixei de tentar ser vexetariana". Reivindicou tamén os dereitos e o benestar das mulleres, participando en eventos acerca deses temas.

 Notas 

 Véxase tamén 

 Ligazóns externas 

Categoría:Actores infantís dos Estados Unidos de América
Categoría:Actores de California
Categoría:Nados en 1976
Categoría:Nados en San Francisco
Categoría:Estadounidenses de ascendencia escocesa